Perspectives ajustades de rendiments de cultius en l'àmbit d'Europa: la calor i les condicions de sequedat meteorològica redueixen les perspectives a la península Ibèrica
MARS Bulletin, vol. 27, núm. 6.
Segons el darrer informe de seguiment dels cultius europeus, les condicions càlides i seques a la península Ibèrica han reduït les expectatives de rendiment dels principals cultius hivernals i de l'ordi de primavera.
En l'àmbit de la UE, les perspectives globals de rendiment dels cereals van millorar lleugerament en comparació amb les previsions anteriors al maig.
Les expectatives de rendiment del blat de moro i del gira-sol són molt superiors a la mitjana anual de cinc anys
Dècada de lAgricultura Familiar, Pla dacció mundial per impulsar el suport als pagesos familiars
Les granges familiars representen més del 90 per cent de totes les explotacions agrícoles del planeta i produeixen el 80 per cent dels aliments del món en termes de valor.
Són els principals impulsors del desenvolupament sostenible, incloent lerradicació de la fam i totes les formes de malnutrició.
La Dècada de lAgricultura Familiar té per objecte crear un entorn propici que enforteixi la seva posició i maximitzi les seves contribucions a la seguretat alimentària i la nutrició a escala global, i també a un futur saludable, resilient i sostenible.
El Pla dacció mundial aporta assessorament detallat a la comunitat internacional sobre les mesures col·lectives i coherents que poden adoptar durant el període 2019-2028
Condicions per a la millora de la vinculació dels ensenyaments agrícoles tècnics i superiors en una dinàmica de promoció social
El Consell General per a l'Alimentació, l'Agricultura i les Àrees Rurals (CGAAER) del Govern francès va ser l'encarregat d'elaborar l'informe sobre les condicions d'orientació del jovent des de l'educació tècnica agrícola a l'educació agrícola superior de llarga durada, i sobre com millorar el vincle entre aquests dos ensenyaments en una dinàmica de promoció social
Informe del Senat de França de prospectiva sobre el canvi climàtic a França.
Fa una anàlisi dels seus impactes i formula 18 propostes per ampliar els esforços de França per adaptar-se als reptes de salut i d'activitats econòmiques, enfocant sobretot el sector agrícola i els reptes ecològics que planteja el canvi climàtic
L'informe sobre canvi climàtic de les Nacions Unides destaca els progressos realitzats en la lluita contra el canvi climàtic el 2018 i les maneres en què la comunitat internacional pot elevar l'ambició i assolir els objectius de l'Acord de París.
Tanmateix, l'informe preveu la feina a venir, en particular la necessitat de posar el darrer toc al Programa de treball de l'acord de París el 2019, perquè les nacions revisin a l'alça les seves contribucions a escala nacional i que el canvi climàtic es reflecteixi en gairebé totes les decisions que prenguin els governs, les organitzacions, les empreses, els inversors i els particulars
Crònica d'una sequera anunciada
Segons aquest darrer informe, la mala gestió i la sobreexplotació de l'aigua són la cara oculta de sequeres cada vegada més extremes que intensifiquen encara més la greu desertificació que afecta ja al 20% del territori espanyol.
També afirma que, tot i que un 75% del nostre territori és en risc de patir desertificació, Espanya ha apostat per un model de gestió de l'aigua que prioritza els grans consums, com en el sector del regadiu
Evolució recent, reptes i oportunitats en els mercats de productes bàsics
Reunió Multianual d'Experts sobre Productes Bàsics i Desenvolupament.
Nacions Unides sobre Comerç i Desenvolupament (UNCTAD)
Aquest document de la Secretaria de la Conferència de les Nacions Unides sobre Comerç i Desenvolupament (UNCTAD) amb motiu de la reunió multianual de productes bàsics examina algunes qüestions de política relacionades amb l'evolució recent dels mercats mundials de productes bàsics i fa recomanacions que podrien ajudar els països en desenvolupament que depenen dels productes bàsics a aconseguir el desenvolupament sostenible i el creixement inclusiu
Peixos pelàgics d'aigua dolça i les seves pesqueres als principals llacs i embassaments africans en relació amb la seguretat alimentària i la nutrició
Els petits peixos d'aigua dolça a l'Àfrica suposen una gran oportunitat (encara que poc reconeguda) per augmentar la seguretat alimentària i nutricional, segons un nou document de treball de la FAO que analitza un conjunt d'espècies i els mitjans de vida que hi estan relacionats, que massa sovint són subestimats.
La FAO recomana que es facin esforços per compilar millors estadístiques sobre les captures i es reconegui la importància socioeconòmica i nutricional descurada i el potencial dels petits peixos pelàgics de "baix cost"
Pla a mig termini 2018-21 i Programa de treball i Pressupost 2020-21
Document presentat i aprovat en el 41è període de sessions de la conferència de la FAO.
El Programa de Treball i Pressupost per al bienni 2020-21, que està estretament alineat amb l'Agenda 2030 i els Objectius de Desenvolupament Sostenible
A diferència de les zones desfavorides simples (ZDS), que serveixen de referència per al pagament de les indemnitzacions compensatòries per a condicionants naturals, no hi ha cap definició de perímetre per a les zones intermèdies "ZI".
Aquest document del Govern francès pretén definir el terme Zones intermèdies, especificar-ne les particularitats i fer propostes estructurals per als seus territoris, els quals prèviament han estat establerts en l'informe seguint criteris geogràfics: densitat de població, distància de metròpolis, naturalesa del sòl i clima; criteris agronòmics: pràctiques de cultius i models agrícoles; importància de la ramaderia, i criteris estructurals: mida de les explotacions, explotació en comú
Anàlisi ràpida de casos de divulgació d'informació sobre la sostenibilitat: situació a les institucions i als organismes de la UE
Aquesta anàlisi del Tribunal de Comptes europeu mostra que la Comissió no informa sobre la contribució del pressupost o la política de la UE a la consecució dels Objectius de Desenvolupament Sostenible (ODS), amb l'excepció de l'àmbit de l'acció exterior, on la Comissió ha començat a adaptar el seu sistema de divulgació d'informació sobre resultats pel que fa als ODS i la sostenibilitat
PATH2030: una avaluació de la política de desenvolupament sostenible de Finlàndia
El projecte PATH2030, que tracta d'avaluar la implantació de la política de desenvolupament sostenible de Finlàndia, ha formulat recomanacions concretes per al futur.
L'avaluació es va centrar especialment en el moment de l'entrada en vigor l'any 2016 de l'Agenda 2030.
Cap país encara no ha presentat un pla creïble per assolir els objectius de l'Agenda 2030.
Finlàndia té diversos objectius i programes nacionals que apunten en la direcció correcta, però encara queda afinar alguns aspectes de la seva política
Una transició energètica justa, oportunitat per a les indústries de la UE; el paper de l'hidrogen en el futur i l'exemple de la transició energètica a Alemanya
Aquest informe resumeix les presentacions i els debats del taller sobre "Una transició energètica justa, oportunitat per a les indústries de la UE; el paper de l'hidrogen en el futur i l'exemple de la transició energètica justa a Alemanya", que va organitzar la Comissió d' Indústria, Recerca i Energia del Parlament Europeu (ITRE) i es va celebrar el 19 de febrer de 2019.
Aquest document va ser elaborat pel Departament de Política a petició del Comitè d'Indústria, Recerca i Energia
Perspectives econòmiques globals: tensions elevades, inversions moderades
El darrer informe sobre perspectives econòmiques del Banc Mundial apunta que el creixement mundial es debilitarà i arribarà al 2,6% l'any 2019.
El creixement de les economies emergents i en desenvolupament es recuperarà del 4% l'any 2019 al 4,6% l'any 2020; aquesta expansió econòmica és vulnerable a pertorbacions financeres i comercials.
A la Xina, es preveu que el creixement disminuirà del 6,6% l'any 2018 al 6,2% l'any 2019 sobre la base d'una desacceleració del comerç mundial, preus dels productes bàsics estables, condicions financeres mundials favorables i la capacitat de les autoritats de calibrar les polítiques fiscals i monetàries de suport per fer front als canvis externs i altres factors adversos
L'Associació Espanyola de Bioempreses (Asebio) organitza la trobada anual de la biotecnologia al nostre país amb l'acte de presentació de l'Informe Asebio 2018, considerat de referència informativa sobre les tendències del sector de la biotecnologia espanyola.
Segons l'informe, les empreses biotecnològiques han tingut un impacte en l'economia espanyola de gairebé 7.000 milions d'euros (0,7% del PIB) i han generat 92.384 llocs de treball.
Per comunitats autònomes, Catalunya i Cantàbria lideren el rànquing en nombre d'empreses i nivells de facturació
Lectures recomanades de 2 de juliol de 2019
Consell Català de la Producció Agrària Ecològica (CCPAE)